L 165/62
1.7.5.
LT
Europos Sąjungos oficialusis leidinys
2023 6 29
Reklaminė literatūra Reklaminė literatūra, kurioje aprašyta mašina ar susijęs gaminys, neturi prieštarauti naudojimo instrukcijoms dėl sveikatos ir saugos aspektų.
Reklaminėje literatūroje, kurioje aprašytos mašinos ar susijusio gaminio eksploatacinės charakteristikos, turi būti pateikta ta pati informacija apie išlakas, kaip ir naudojimo inst­ rukcijose.
2.
TAM TIKROMS MAŠINŲ IR SUSIJUSIŲ GAMINIŲ KATEGORIJOMS KELIAMI PAPILDOMI ESMINIAI SVEIKATOS IR SAUGOS REIKALAVIMAI
Mašinos ir susiję gaminiai, skirti maisto produktams, mašinos ir susiję gaminiai, skirti kosmetikos ar farma­ cijos produktams, nešiojamosios rankinės arba rankinio valdymo mašinos ir susiję gaminiai, nešiojamosios tvirtinimo ir kitos smūginės mašinos ir susiję gaminiai, medienos ir panašias fizines savybes turinčių medžiagų apdirbimo mašinos ir susiję gaminiai, ir augalų apsaugos produktų skleidimo mašinos ir susiję gaminiai turi atitikti visus šiame skyriuje nustatytus esminius sveikatos ir saugos reikalavimus (žr. Bendrųjų principų 4 punktą).
2.1.
Mašinos ir susiję gaminiai, skirti maisto produktams, ir mašinos ir susiję gaminiai, skirti kosmetikos ar farmacijos produktams
2.1.1.
Bendroji informacija Mašinos ar susiję gaminiai, skirti naudoti su maisto ar kosmetikos ir farmacijos produktais, projektuojami ir gaminami taip, kad būtų išvengta infekcijos, ligų ar užkrėtimo rizikos.
Turi būti laikomasi šių reikalavimų: a) medžiagos, kurios liečiasi arba yra skirtos liestis su maisto produktais, ar vandeniu, skirtu žmonėms vartoti, ar kosmetikos ar farmacijos produktais, turi atitikti atitinkamuose Sąjungos teisės aktuose nusta­ tytas sąlygas; mašina ar susijęs gaminys projektuojami ir gaminami taip, kad tas medžiagas būtų galima nuvalyti prieš kiekvieną naudojimą; jei tai neįmanoma, naudojamos vienkartinio naudojimo dalys; b) visi kiti nei vienkartinio naudojimo dalių su maistu ar vandeniu, skirtu žmonėms vartoti, kosmetikos ar farmacijos produktais besiliečiantys paviršiai turi būti: i) lygūs, be jokių griovelių ar įtrūkimų, kuriuose galėtų kauptis organinės medžiagos; tas pats taikoma ir jų jungtims; ii) pagaminti taip, kad sąrankose būtų kuo mažiau iškyšų, briaunų ar įdubų; iii) lengvai valomi ir dezinfekuojami, jei reikia, nuėmus lengvai išardomas dalis; vidinių paviršių kreivumo spindulys turi būti pakankamas, kad juos būtų galima kruopščiai išvalyti; c) iš maisto, kosmetikos ir farmacijos produktų, taip pat valymo, dezinfekavimo ir skalavimo priemonių išsiskiriantys skysčiai, dujos ir aerozoliai iš mašinos ar susijusio gaminio turi būti visiškai pašalinami (jei įmanoma, esant „valymo“ padėčiai); d) mašinos ar susiję gaminiai projektuojami ir gaminami taip, kad į tas vietas, kurių negalima išvalyti, negalėtų patekti jokios medžiagos ir gyviai, ypač vabzdžiai, ir ten nesikauptų jokios organinės medžiagos; e) mašinos ar susiję gaminiai projektuojami ir gaminami taip, kad jokios sveikatai pavojingos pagalbinės medžiagos, įskaitant naudojamus tepalus, negalėtų liestis su maisto produktais arba žmonėms vartoti skirtu vandeniu, kosmetikos ir farmacijos produktais; jei būtina, mašinos ar susiję gaminiai projektuojami ir gaminami taip, kad būtų galima nuolat tikrinti atitiktį šiam reikalavimui.